**ПРИЛОЖЕНИЕ № 1 КЪМ РЕШЕНИЕ № 23, ГЛАСУВАНО НА ЗАСЕДАНИЕ НА ОБЩИНСКИ СЪВЕТ – ТРЯВНА НА 26.02.2019 Г., ПРОТОКОЛ № 2**

**ГОДИШЕН ОТЧЕТ ЗА ИЗПЪЛНЕНИЕ НА УПРАВЛЕНСКАТА ПРОГРАМА НА КМЕТА НА ОБЩИНА ТРЯВНА ПРЕЗ 2018 ГОДИНА**

Отчетът представя работата на Кмета на община Трявна и общинска администрация, като обхваща периода от 01 януари до 31 декември 2018 година. Документът е изготвен на основание чл.44, ал.5 от Закона за местното самоуправление и местната администрация и е в съответствие с:

* Програма за управление на кмета 2015-2019;
* Общинския план за развитие 2014-2020 година;
* Националните, регионалните и местни планови/стратегически документи, попадащи в приложното поле на дейността и отчетния период;
* Краткосрочните цели, отразени в бюджета на община Трявна за 2018 г., свързани с гарантиране на финансова стабилност и реализиране на инвестиции за подобряване на социално-икономическото развитие на общината.

Документът е структуриран така, че отразява основните функционални направления от работата на общинската администрация, представена през погледа на изпълнение на стратегическите задачи.

* ***Подкрепа на предприемачеството***

През м.ноември Областен информационен център - Габрово реализира информационна среща в сградата на община Трявна. Присъстващите бяха запознати с преговорите по многогодишната финансова рамка за периода 2021 - 2027 г., както и с проект на Индикативни годишни работни програми за 2019 г. и възможностите, които предстои да бъдат отворени за разработване на проекти.

* ***Развитие и подпомагане на публично – частните партньорства с цел постигане на по-висока ефективност на използване на ресурсите и по-високо качество на предоставяните публични услуги на територията на общината***

През 2018 година започна работа по одобрената Стратегия за местно развитие на Сдружение „Местна инициативна група Дряново и Трявна в сърцето на Балкана“. Сдружението отвори два офиса в общините Дряново и Трявна, където всеки желаещ има възможността да получи информация по отношение на възможностите за финансиране на проекти към местната инициативна група, както и консултации при разработване на самите проекти. Офисът на Местната инициативна група в Трявна се намира в НЧ „Пенчо Славейков 1871“.

През 2018 година сдружението отправи покани за прием на проектни предложения по три мерки от Стратегията за местно развитие - ПРСР 4.1. "Подкрепа за инвестиции в земеделски стопанства", ПРСР 7.2. "Инвестиции в създаването, подобряването или разширяването на всички видове малки по мащаби инфраструктура" и ОПИК 2.2. "Подобряване производствения капацитет в МСП на територията на МИГ "Дряново - Трявна - в сърцето на Балкана".

Община Трявна е допустим бенефициент по мярка ПРСР 7.2. "Инвестиции в създаването, подобряването или разширяването на всички видове малки по мащаби инфраструктура". Подадени бяха три проектни предложения, както следва: BG06RDNP001-19.117-0002 „Реконструкция и оборудване на читалищни сгради в община Трявна“, BG06RDNP001-19.117-0003 „Ремонт и изграждане на спортни площадки в двора на ДГ „Светлина“ и кв.23 по плана на гр. Трявна“ и BG06RDNP001-19.117-0004 „Изграждане на нова система за отопление на ЦДГ „Калина“, гр. Трявна чрез доставка на нов котел за отопление“. Все още се очаква да приключат етапите на "Оценка на административното съответствие и допустимост" и "Техническа и финансова оценка" и да се разбере по кои от тях ще бъде одобрено финансиране.

##### Развитие на устойчив туризъм на основата на природните дадености, културно - историческо наследство и съхранени традиции

За популяризиране на туристическия потенциал са реализирани следните дейности:

* Участие на туристически изложения: Международна туристическа борса „Ваканция и Спа Експо”, 14 - 16 февруари 2018г., Интер Експо Център – София и Международно туристическо изложение „Културен туризъм, 19 - 21 април 2018г., гр. Велико Търново.

И в двата туристически форума община Трявна участва съвместно с останалите три общини от Област Габрово. На изложенията бяха представени общи рекламни материали, информационни за културните прояви в Общината, оферти и рекламни материали на местата за настаняване и хранене.

Щандовете и на двете изложения бяха посетени от множество туроператори, журналисти и гости на събитията, чрез което бе реализирана рекламна кампания за региона. Той бе представен като център на занаяти, традиции и креативен туризъм. Местни занаятчии показаха на място майсторството си, с което успяха да привлекат интереса, както на туристи, така и на професионалисти от бранша.

* Обновена е маркировката на маршрута „Трявна – Боженци“ с жълта маркировка и маршрута „Трявна – Боженци“ със зелена маркировка в частта му до Черни връх.
* Изработени и представени са презентации за възможностите за туризъм в Община Трявна пред чуждестранни студенти от Великобритания, Гърция и България от Висше училище по мениджмънт – Варна и пред областните управители в България. Изработени са презентации на испански и английски език, запознаващи с културата и туризма на град Трявна, които бяха представени в Испания от зам. министъра на културата.
* Изготвени рекламни и информационни слайдове за промотиране на културни, спортни, общоградски и други събития, както и излъчване на реклами на туристически и други обекти чрез LED-дисплей, намиращ се на пл. „П. Славейков“, гр. Трявна;
* Поддържане на страница за Трявна във Фейсбук, „Tryavna, Bulgaria” и сайта www.tryavna-museum.eu, промотираща културни и спортни събития, възможности за туризъм;
* Изработени и популяризирани са рекламни и информационни материали - Културен календар на община Трявна за 2018 г., и събитията „Дни на дърворезбата“ и „Славейкови празници“.
* Участие във форум за креативен туризъм на тема „Творчеството е пътят“ в Габрово. Форумът е част от програмата на информационния тур „Креатив България“, който се организира от Община Габрово в партньорство с общините София, Пловдив, Велико Търново, Троян и Министерство на туризма.
* Събиране и поддържане на актуална информация относно туристически изложения, срещи, обучения и други прояви в България;
* Информационно обслужване на туристите, посетили Туристическия информационен център;
* ***Изграждане и подобряване на техническата инфраструктура***
* През 2018 г. община Трявна е извършила основен ремонт на общински пътища, улици и съоръжения, както следва:

|  |  |
| --- | --- |
| Основен ремонт улица "Ангел Кънчев", гр. Трявна | 71077.00 |
| Основен ремонт улица "Иван Славейков", гр. Трявна, вкл. паркинг | 48000.00 |
| Основен ремонт улица "Крайбрежна", гр. Трявна | 48000.00 |
| Основен ремонт улица "Светушка", гр. Трявна | 31998.00 |
| Основен ремонт улица "Захари Петров", гр. Трявна | 19998.00 |
| Основен ремонт улица "Възрожденска", гр. Трявна | 13991.00 |
| Основен ремонт улица "Любен Каравелов", гр. Трявна | 22000.00 |
| Основен ремонт улица "Златьо Ошански", гр. Трявна | 20000.00 |
| Основен ремонт улица "Бедек", гр. Трявна | 15000.00 |
| Основен ремонт улица "Кисийска мера", гр. Трявна | 19983.00 |
| Основен ремонт ул. "Васил Левски", гр. Трявна | 30000.00 |
| Основен ремонт улица в кв. "Божковци" (Димиев хан) от о.т. 85-114-96-95-94 до о.т.91 по плана на кв. Божковци, гр. Трявна | 15000.00 |
| Основен ремонт улица в с. Кисийци, гр. Трявна | 5000.00 |
| Основен ремонт улица в с. Черновръх от о.т.7 до о.т.45 | 5000.00 |
| Основен ремонт улица в с. Черновръх от о.т. 27 до о.т.31 | 4998.00 |
| Основен ремонт улица в с. Раевци | 6000.00 |
| Основен ремонт улица в с. Белица (мах. Горни Мечевци) | 4000.00 |
| Основен ремонт улица "Люляк", гр. Плачковци | 30000.00 |
| Основен ремонт улица "Пролет", гр. Плачковци - отсечка от пресечката с ул. "Георги Лазаров" до края на улицата | 5990.00 |
| Основен ремонт улица "Ганю Кънев", гр. Плачковци | 15000.00 |
| Основен ремонт улица "Горска", гр. Плачковци | 12000.00 |
| Основен ремонт улица в кв. "Ковачевци", гр. Плачковци (за мах. Тринчевци) | 7998.00 |
| Основен ремонт улица в кв. "Ковачевци", гр. Плачковци (основна улица в квартала) | 12000.00 |
| Укрепване на подпорна стена по бреговете на Стояновско дере и ул. "Украйна " в гр. Трявна | 61722.00 |
| Основен ремонт общински път GAB 3328 гр. Трявна - с. Раданци - с. Матешовци  | 9998.00 |
| Основен ремонт път GAB 3293 гр. Плачковци - с. Носеите | 9998.00 |
| Основен ремонт път GAB 3327 гр. Трявна - с. Бангейци - с. Кашенци | 10000.00 |
| Основен ремонт път GAB 2276 гр. Трявна - с. Престой - с. Станчов хан | 29998.00 |
| Основен ремонт път GAB 3331 с. Димиевци | 10000.00 |
| Основен ремонт път GAB 3313 с. Керените | 9991.00 |
| Основен ремонт път GAB 3283 с. Енчовци - с. Горни Радковци | 14999.00 |
| Основен ремонт път GAB 3273 с. Драгневци | 10000.00 |
| Основен ремонт път GAB 3271 с. Даевци  | 10000.00 |
| Основен ремонт път GAB 3337 мах.Чифлика, с. Царето | 9999.00 |
| Основен ремонт път GAB 3342 с. Маневци | 5000.00 |
| Основен ремонт път GAB 3330 с. Армянковци - с. Павлевци  | 22500.00 |
| Изграждане на подпорна стена улица "Здравец", гр. Трявна в т.ч. авторски и строителен надзор | 18600.00 |
| Изграждане на подпорна стена улица "Люляк", гр. Трявна в т.ч. авторски и строителен надзор | 30158.00 |
| Изграждане на подпорна стена на Гробищен парк, гр. Плачковци в т.ч. авторски и строителен надзор | 19500.00 |
| Основен ремонт тротоарна настилка гр. Трявна | 60000.00 |
| Основен ремонт тротоарна настилка гр. Плачковци | 14999.00 |
| Основен ремонт тротоарна настилка кв. Божковци, гр.Трявна | 4997.00 |

* Изготвени са технически проекти за следните обекти:

|  |  |
| --- | --- |
| Технически проект на канализационен колектор гр. Трявна | 8160.00 |
| Идеен и технически проект за благоустрояване на „Божковска поляна“- кв. Тепавици | 15600.00 |

* Обекти свързани с подобряване на инфраструктурата на територията на Община Трявна, реализирани от ВиК Габрово. Обща стойност: 113074,57 лв.
* Частична реконструкция на външен водопровод с Енчовци – 707,67 лв.;
* Частична реконструкция на довеждащ водопровод с.Кисийци – 343,40 лв.;
* Частична реконструкция на довеждащ водопровод с. Свирци и с.Ралевци – 566,58 лв.;
* Частична реконструкция на довеждащ водопровод с. Свирци и с.Ралевци – 638,08 лв.;
* Частична реконструкция на довеждащ водопровод с. Раданци - 233,65 лв.;
* Частична реконструкция на довеждащ водопровод с. Кашенци – 549,58 лв.
* Частична реконструкция на тласкателен водопровод от ПС Мъглижки извор към изравнителен водоем – 5153,63 лв.;
* Монтаж на дозираща помпа BP 4 А в съществуваща шахта на довеждащ водопровод Пейчева ливада – 10060,85 лв.;
* Ремонт на Хлораторно помещение и суха камера на напорен резервоар 2000 м3 – 6631,35 лв.;
* Реконструкция на сградно водопроводно отклонение на ул. В.Априлов, гр.Трявна – 578,61 лв.;
* Реконструкция на сградно водопроводно отклонение на ул. П.Р.Славейков, гр.Трявна – 256,74 лв.;
* Реконструкция на вътрешна водопроводна мрежа:
* гр. Трявна, ул. „Възрожденска“ – 7774,85 лв.
* гр. Трявна, ул. „Кисийска мера“ – 13581,50 лв.
* гр. Трявна, ул. „Патриарх Евтимий“ – 5628,65 лв.
* гр. Трявна, ул. „Христо Смирненски“ – 11985,54 лв.
* гр. Трявна, ул. „Иван Славейков“ – 3995,95 лв.
* гр. Трявна, ул. „Васил Левски“ – 2095,93 лв.
* гр. Трявна, ул. „Златьо Ошански“ – 7508,86 лв.
* гр. Трявна, ул. „Уста Иван“ – 10370,27 лв.
* гр. Плачковци, ул. „Люляк“ – 7139,20 лв.
* гр. Плачковци, ул. „Горска“ – 7399,27 лв.
* гр. Плачковци, ул. „Ганьо Кънев“ – 4946,12 лв.
* с.Руевци – 884,05 лв.
* с.Нейковци – 1466,24 лв.
* Ремонт на ултразвуков разходомер, монтиран на р-р Чукура – 860 лв.
* Работно колело за помпа ПСОВ - 1718 лв.

##### Ефективно управление на природните ресурси и опазване на околната среда

През отчетната година усилията на общината са били насочени в следните направления:

* Закупени са съдове за разделно събиране на отпадъци, общо в размер на 19 962 лв. с ДДС, както следва:

Контейнери с обем 1100 литра за рециклируеми отпадъци (цвят жълт) – 12 бр.

Контейнери с обем 1100 литра за рециклируеми отпадъци (цвят кафяв) – 24 бр.

Контейнери с обем 120 литра за рециклируеми отпадъци (цвят жълт) – 70 бр.

Контейнери с обем 120 литра за биоотпадъци отпадъци (цвят кафяв) – 130 бр.

* Закупена почистваща машина за растителни и битови отпадъци с ръчен накрайник за засмукване на отпадъци за нуждите на Община Трявна – 139 500 лв.;
* Почистени са следните незаконни сметища и речни корита:Почистване на замърсен район преди село Станчов хан (ловната чешма), с приблизителна площ 100 кв.м и събрано количество отпадъци около 300 кг;Почистване на замърсен район от моста в кв. Божковци към Божковската поляна, с приблизителна площ около 20 кв. м и събрано количество отпадъци около 100 кг; Почистване на речно корито на река Тревненска в регулационните граници на гр. Трявна от храстова растителност и довлечени битови отпадъци, с приблизителна площ 3000 кв.м и събрано количество отпадъци около 1000 кг;Почистване на речно корито на реката в кв. Божковци от храстова растителност и довлечени битови отпадъци, с приблизителна площ около 15 кв.м и събрано количество отпадъци около 200 кг; Почистване на речното корито от храсти, паднали и наклонени дървета покрай стопанския двор на с. Белица, в участък около 200 м от водостока посока стопанския двор и събрано количество отпадъци около 200 кг; Почистване дере срещу х-л „Хармония“ гр.Трявна.
* За поредна година Община Трявна се включи в най-мащабната доброволческа инициатива у нас - ,,Да изчистим България заедно“, която цели да изгради обществена чувствителност по въпросите, свързани с опазването на околната среда и да направи България чиста в дългосрочен план.

В Световния ден на почистването – 15-ти септември, Общинска администрация даде старта на еко-кампанията като с помощта на екипи и тежкотоварна техника почисти района на „Клуб за социални и културни дейности“ в кв. Светушка, района на СК „Ангел Кънчев“, Стояновско дере и дерето при ул.Асеневци. Администрацията на кметство Плачковци почисти райони в селата Енчовци и Нейковци. Училищата и детските градини на територията на Трявна и Плачковци също отбелязаха своя принос, като почистиха прилежащите площи към образователните институции. Граждани се включиха в инициативата, като почистиха в районите на ,,Чучура“ и ,,Тепавиците“.

Предприятието за управление на дейностите по опазване на околната среда (ПУДООС) предостави на Община Трявна 100 бр. чували, 200 бр. ръкавици, 20 бр. бонове за гориво на обща стойност 400 лв., които бяха оползотворени за провеждане на кампанията.

Съгласно справката от ОП ,,Регионално депо за неопасни отпадъци“ – Габрово постъпилото количество отпадъци от Община Трявна в резултат на провелата се кампания ,,Да изчистим България заедно“ на 15.09.2018г., е 10,10 тона (като 6,88 тона са градски отпадък, а 3,22 тона са от селата).

* Проведено мероприятие по случай Седмица на гората – 2018г.“ под мотото: ,,Децата и гората за бъдещето на България и зелена Европа“.

Чрез националната инициатива ,,Лесовъд за един ден“, организирана от Министерството на земеделието, храните и горите и Изпълнителната агенция по горите

на ученици от основния курс на обучение в тревненските училища бяха осигурени посадъчен материал и инструменти, с което имаха възможността саморъчно да засядат дръвче и да допринесат за ,,Зелената идея“ на Трявна.

* Проведени от Община Трявна съвместно с „Елтехресурс” АД и ,,Екобатери“ АД кампании (пролетна и есенна) за събиране на излязло от употреба електрическо и електронно оборудване, батерии и акумулатори.
* По проект ,,Природата в нас“ на ОУ Васил Левски, гр. Плачковци е оборудван еко кабинет и са проведени дейности с екологична тематика.

##### Подобряване условията на живот и качеството на жизнената среда в общината

##### Общината продължи и политиката на благоустрояване в централна градска част и кварталите на общината, като са реализирани различни възможности за обособяване и изграждане на зелени площи, детски площадки, благоустрояване на междублокови пространства с оглед подобряване на физическата среда и др. като:

* Изградена алея в кв. 61 а, гр. Трявна – 6 000 лв.;
* Извършен ремонт в междублоково пространство на ул.Бедек гр.Плачковци ІІ етап – 10 000 лв.;
* Реализирани са два проекта за изграждане на зони за отдих чрез ПУДООС „Зелената идея“ на Трявна – докосване до Балкана за обект в поземлен имот с идентификатор 73403.501.1401 по КК и КР на гр. Трявна (Крайбрежна алея) – 9991,20 лв. и „Зелената идея“ на Трявна – докосване до Балкана за обект в поземлен имот с идентификатор 73403.501.2440 по КК и КР на гр. Трявна (,,Клуб за социални и културни дейности в кв. Светушка, гр. Трявна) -9991,20 лв.
* В гр.Плачковци е реализиран проект „Фитнес зона – здраве за децата на Плачковци” за обект в урегулиран поземлен имот V - училище, кв. 34 гр. Плачковци на стойност 9094,80 лв.
* Изграден и осветен е храм «Св. Никола» в кв. «Светушка», гр. Трявна.
* Изпълнен е проект „Цветовете на Българското председателство“ по гpaнтова схема „Подкрепа на инициативи на общините, свързани с регионалното измерение на Българското председателство на съвета на EC 2018“. В рамките на проекта през месец май 2018 г. в Трявна беше изградено цветно лого на Българското председателство в зелена площ до административната сграда на общината. На 9 май бе организирана забавна и иновативна информационна кампания сред ученици от Трявна с игри на открито, насочени към ЕС и Европредседателството. Проектът е на стойност 4070 лв.
* В края на 2018 г. с Постановление на МС е одобрено финансиране в размер на 1.5 млн. лв. за ремонтни работи на 6 улици в град Трявна и на 3 улици в град Плачковци.
* Отпуснато е финансиране за облагородяване на пространството около изграждащият се Етнографски комплекс за занаяти в кв. 61 на град Трявна, както и за основен ремонт на част от ул. „Иванка Горова“, включително паркинг- 648 500 лв.
* Продължава изпълнението на Национална програма за енергийна ефективност на многофамилни жилищни сгради на територията на община Трявна. В заключителен етап е отчитането на извършените дейности по саниране на сграда с адрес: гр. Трявна, ул. „Цаньо Шишков“ № 6.
* Одобрено бе проектно предложение „Създаване на общинско социално предприятие за благоустройство, озеленяване и поддръжка на територии за обществено ползване“ по ОП „Развитие на човешките ресурси“. Подписан е административен договор № BG05M9OP001-2.010-0241-C01. По проекта ще се създаде ново Социално предприятие, което ще извършва дейности и услуги по озеленяване, почистване, поддръжка и облагородяване на обществени зони и частни имоти, в т.ч. паркове, зелени площи, междублокови пространства, гробищни паркове, крайречни територии, стопански обекти и други. За функционирането на предприятието ще се назначат 12 човека персонал, като десет от тях ще са лица от целевите групи - хора с увреждания и/или лица в неравностойно положение на пазара на труда и други социално изключени лица. Чрез предвиденото по проекта обучение част от тези хора ще придобият професионална квалификация и умения, свързани с конкретната длъжност в предприятието. Също така ще се осигурят двама наставника за период от 6 месеца, които да подпомогнат новоназначените служители от целевата група. Стойността на подписаният договор по проекта е 154 295.40 лева.
* Община Трявна подаде проектно предложение с входящ регистрационен № BG06RDNP001-7.001-0076 „Развитие на община Трявна чрез подобряване на техническа инфраструктура“ по Процедура чрез подбор № BG06RDNP001-7.001 „Строителство, реконструкция и/или рехабилитация на нови и съществуващи улици и тротоари и съоръжения и принадлежностите към тях“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програма за развитие на селските райони 2014 – 2020 г. Проектното предложение предвижда реконструкция и рехабилитация на две едновременно натоварени и силно амортизирани улици на територията на град Трявна - улица „Лясков дял“ и улица „Украйна“ от о.т.551 до тангентата с Републикански път III-552. Проектът включва и реконструкция на прилежащите тротоари. Общата стойност на проектното предложение е 1 131 166.05 лева. В края на октомври 2018 г. приключи последният етап от предварителното класиране на проектните предложения и е в ход процедура по оценка за административно съответствие и допустимост на разходите, техническа и финансова оценка и издаване на оценителен доклад.
* Община Трявна подаде проектно предложение с входящ регистрационен № BG06RDNP001-7.007-0095 „Спортна площадка за фитнес уреди на открито“ по Процедура чрез подбор BG06RDNP001-7.007 Спорт „Изграждане, реконструкция, ремонт, оборудване и/или обзавеждане на спортна инфраструктура“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г. Проектното предложение предвижда изграждане на спортна площадка за фитнес уреди на открито в поземлен имот собственост на община Трявна в централната част на града (ул. „Симеон Цонев“), с което да се отговори на многократно изразените искания на младите хора от общината. Предвижда се полагане на нова ударопоглъщаща настилка върху бетоновата основа в имота, ремонт на съществуваща ограда, която да обособи площадката и монтаж на 17 фитнес уреда, които да осигурят възможност за едновременно спортуване на до 60 човека. Освен гореописаните уреди и съоръжения в пределите на площадката ще бъдат доставени и монтирани 4 броя кошчета за отпадъци, както и пейки и беседка за отдих. Площта на частта от имота, която ще заема спортната площадка за фитнес уреди на открито е 563 кв.м. Общата стойност на проектното предложение е 97 780.64 лева. Все още се очаква оценителния доклад на комисията, с който да се оповестят одобрените за финансиране проекти.
* Община Трявна изпрати Писмо за намерение от работодател за включване в проект „Хоризонти 4“, който ще се реализира от Конфедерация на труда „Подкрепа“ „Хоризонти“. По проекта ще получат професионално обучение, а в последствие и субсидирана заетост общо 14 лица на длъжностите „Помощник в строителството“ и „Работник в озеленяването“.
* Община Трявна се включи активно в инициативата на Европейската комисия WiFi4EU. На първата покана за представяне на кандидатури, обявена през май 2018 година община Трявна бе сред първите подали своите кандидатури. За съжаление поради проблеми с портала на инициативата въпросният прием бе анулиран. При втория опит за провеждане на тази първа покана за представяне на кандидатури община Трявна отново се включи, но поради признат технически проблем с портала самото подаване на кандидатурата се забави. За съжаление бюджетът на поканата беше изчерпан още в първите минути и средствата не достигнаха, зад а бъде финансирана кандидатурата на община Трявна. В началото на 2019 година ще бъде обявена нова покана, в която отново ще се включим.

##### Образование

И през 2018 година продължи политиката, целяща създаване на по-добри условия за отглеждане и обучение на децата в община Трявна.

Направен е основен ремонт на ограда в ДГ „Калина“ – 9 997 лв., основен ремонт на двор в ДГ „Светлина“– 5 000 лв. Реализиран е втори етап от доставка и монтаж на пожароизвестителна система на ДГ "Светлина", гр. Трявна на стойност 2 167 лв. Извършена е доставка и монтаж на мълниезащитна инсталация на същата градина в размер на 3 000лв. Доставено и монтирано е детско съоръжение в ДГ "Светлина" – 5 000 лв.

През 2018 г. са вложени средства и за основен ремонт помещения и фасада на СУ “П.Р.Славейков“ – 31 925 лв., основен ремонт на сграда ОУ „"Проф. П. Райков", гр. Трявна – 19 128 лв., основен ремонт на част от покрив сграда ОУ „Васил Левски” – гр.Плачковци – 8 946 лв., подмяна на дограма в размер на 4 000 лв. и основен ремонт тротоарна настилка в двора на същото училище– 4 998 лв.

##### Социални услуги

В община Трявна функционират редица социални услуги, предоставeни от различни видове центрове и насочени към нуждите на населението, вкл. грижи за деца, за възрастни хора, както и хора в неравностойно положение:

* През 2018 г. продължи предоставянето на социалната услуга в домашна среда „Личен асистент“ и „Социален асистент“. В рамките на тази дейност се предоставят почасови услуги на лица с увреждания и възрастни хора, насочени към подпомагане и подкрепа на лицата за осъществяване на ежедневните им дейности. За изпълнение на услугата са избрани и назначени 13 социални асистенти и 13 лични асистенти. Към момента се обслужват 86 потребители . Финансирането е на стойност 188 225.47 лв. от Държавния бюджет, на база сключено споразумение между Агенция социално подпомагане и Община Трявна.
* „Обществена трапезария“. Проектът е по програма на МТСП. През отчетния период е осигурен топъл обяд на 50 лица от рискови целеви групи. Услугата е действаща през цялата 2018 г.
* Социално предприятие за социални услуги с капацитет 180 /лица/ - предоставяне на ежедневен обяд на лица, имащи потребност от услугата . Услугата е действаща през 2018 г.
* Дневен център за възрастни хора с увреждания - гр.Трявна, базиран в четири сгради тип ”къща”, /с капацитет 30 лица/ - представлява комплекс от социални услуги, свързани със социално – правни консултации; психологическо консултиране; медико – социални грижи; рехабилитация; трудотерапия; здравословно хранене.

Основна цел и мисия на Центъра е подпомагане пълноценното интегриране на лицата с увреждания в обществения живот, стимулиране на техните личностни и творчески ресурси, развитие на социалните услуги така, че да удовлетворяват в най-пълна степен нуждите на хората със специфични потребности. Важен момент в работата с потребителите на ДЦВХУ е създаване на навици за справяне с елементарни дейности от ежедневието – пазаруване, самостоятелно приготвяне на ястия, придобиване на умения в дома и общността, поддържане на личната и битова хигиена, както и изграждане на поведенчески навици и подобряване на възможностите за създаване и поддържане на социални контакти. Услугата е действаща през 2018 г.

* Център за социална рехабилитация и интеграция гр.Трявна, на територията на социален комплекс, с капацитет 40 потребителя - комплекс от почасови социални услуги, насочени към хора с увреждания и деца в риск, свързани с предоставяне на рехабилитационни услуги, психологични консултации, социално консултиране, трудотерапия, логопедична услуга, педогогическа и образователна подкрепа.

През 2018 г. са осъществени множество културни и социално –интегративни дейности с участието на потребителите от двата центъра:

**През месец януари** в ЦСРИ – Община Трявна за поредна година имаше активност във връзка със Световния ден на снега. Деца – потребители изработиха снежни фигури, забавляваха се с весели игри, направиха си забавни снимки . И за отмора събитието приключи с вкусна почерпка.

**През месец февруари** в Центъра за социална рехабилитация и интеграция – Община Трявна бе организирана „ РАБОТИЛНИЦА за МАРТЕНИЦИ“. В нея твориха потребителите на услугата трудотерапия и доброволците към ЦСРИ Гюлка Милева, Георги Златев, Николинка Николова и Генка Стоева. В инициативата се включиха и жени от дамски пенсионерски клуб „ Ирина Славейкова“. Бяха изработени 100 броя мартенички за хотел „ Калина Палас“ и 90 броя мартеници за украса на „ ДЪРВО - МАРТЕНИЦА“. На 28 февруари потребители и служители на ЦСРИ украсиха едно от дърветата до НЧ „ Пенчо Славейков 1871“ в гр. Трявна. Тази украса бе първомартенски поздрав за тревненци и гостите на града от ЦСРИ.

**През месец март,** поради непредвидени причини, мероприятието за отбелязване Международния ден на шегата се проведе на 28.03.2018г. Потребители и служители на ЦСРИ И ДЦПЛУ – Община Трявна и гости от дамски пенсионерски клуб „ Ирина Славейкова“ гр. Трявна отбелязаха този ден с гледане на комедийния филм „Най доброто от Мистър Бийн“. Мероприятието беше под мотото „ Смехотерапия за здраве“.

**През месец април,** във връзка с Международния ден на Културно – историческото наследство, Ден на паметниците и забележителните места (18.04.2018г.) бе организирана опознавателна екскурзия за потребители на ЦСРИ и ДЦПЛУ. Тя се проведе на 26.04.2018г. с маршрут: гр. В. Търново до парка на миниатюрите „Търновград – духът на хилядолетна България“, Мултимедиен посетителски център “Царевград Търнов“, църквата „Св. 40 мъченици“ и свободно време в един от парковете на града. През този месец в ЦСРИ се отбеляза и Международния ден на Земята 22.04. 2018г.. Той е най- големият нерелигиозен празник в света отбелязван от над половин милиард души. Целта е да се обединят хората на планетата в защита на околната среда. Този път в мероприятието се включиха деца – потребители на ЦСРИ, посещаващи услугата трудотерапия. В двора на социалния комплекс засадиха плодна фиданка (круша), като обещаха да се грижат за нея.

**През месец май** в Центъра за социална рехабилитация и интеграция – Община Трявна бяха организирани две мероприятия.

На 18.05.2018 г. във връзка с Международния ден на музеите, за децата– потребители на ЦСРИ бе организирана разходка с туристическите електромобили на Трявна по определения им маршрут. След това децата посетиха музея „ Даскалова къща“, където се запознаха с историята на къщата и с всеизвестния облог на майсторите. Последваха весели игри в красивия й двор .

На 21.05.2018 г. се отбеляза Световния ден на културното многообразие за диалог и развитие. Мероприятието беше за всички потребители на ЦСРИ- деца и възрастни. Поканени бяха и потребителите на ДЦПЛУ – Трявна и доброволци към ЦСРИ. Представени бяха три държави Турция ( историческа област Кападокия ), Русия, Перу, и техните национални кухни. Характерните култури и забележителности бяха представени с кратки филми. Подредени бяха три маси – Турска, Руска и Перуанска с традиционни ястия, чай, предмети от бита, сувенири и облекло. Перу представиха нашите гости Здравко Савов и Милагрос Савов. Другите държави бяха представени от потребители, посещаващи ателиета на трудотерапия в ЦСРИ. В последната част от мероприятието всички присъстващи разгледаха кулинарната изложба и се насладиха на традиционните вкусотии.

**През месец юни** в Центъра за социална рехабилитация и интеграция – Община Трявна беше организирано мероприятие във връзка с народния празник Еньовден. Събитието започна на 21юни, в деня на лятното слънцестоене, с организирано бране на лековити билки от потребители ( деца и възрастни) на ЦСРИ и ДЦПЛУ – Трявна. От тях, по традиция се направиха Еньовски китки и голям Еньовски венец. На 22.юни в двора на социалния комплекс се състоя мероприятието. Най - напред потребителите и гостите бяха запознати с традициите и обичаите за този древен езически празник. Разказана им беше легендата за него. Запознаха се с някои ритуали за здраве и късмет, как се гадае по слънцето и луната. Мероприятието продължи, като всички присъстващи преминаха през големия Еньовски венец за здраве и късмет и получиха по една Еньовска китка за да я използват през цялата година за лечение на болни. Празника продължи с почерпка от сладка баница и отвара от билки, и тонизираща напитка по рецепта от Типика на Студийския манастир „ Св. Йоан Кръстител“.

**През месец юли** ( 17,18 и 19 юли) в Центъра за социална рехабилитация и интеграция – Община Трявна имаше гости - доброволци ( студенти от различни държави). През тези три дни те се включиха в дейността на ЦСРИ. По програма първия ден бе за освежаване на социалния комплекс (боядисване на ограда, беседка и др.). През втория ден се проведе кулинарна надпревара между децата- потребители и доброволците. Третия ден всички се включиха в спортни и забавни игри. Разучаваха се Български народни танци. Връчиха се благодарствени грамоти и подаръци на гостите. През този месец, всяка седмица за децата – потребители на ЦСРИ се организира гледане на филми в градската библиотека.

**През месец август** ЦСРИ – Община Трявна организира опознавателна екскурзия за децата - потребители и доброволците към социалния център. Екскурзията се осъществи на дата 30.08.2018г. Маршрут на екскурзията: Парк музей „ Шипка“ – там децата гледаха филм за историята на Руско- турската война ( 1877-1878) и увлекателна беседа свързана с паметника на Свободата. Маршрута продължи към храм – паметник „Рождество Христово“ гр. Шипка, Долината на тракийските царе (гробницата на цар Севт III, „Голама Косматка“, гробниците в могилите „Голяма Арсеналка“, „Грифоните“, „ Шушманец“, „ Оструша“), Казанлъшката гробница, Исторически музей и Музей на розата гр. Казанлък.

**През месец октомври** в ЦСРИ – Община Трявна се проведоха „Световен ден на кафето“ и „ Световен ден на усмивката“. Присъстваха потребители на ЦСРИ - деца и възрастни и доброволците към социалния център. Поканени бяха и потребителите на ДЦПЛУ – Трявна. Първо беше прожектирана презентация за деня на усмивката. След това децата потребители и доброволци към ЦСРИ подариха хартиени усмивки (емотикони) с послания на всички присъстващи , на служителите в социалния комплекс и на др. граждани. Усмивките предварително бяха изработени в ателието по трудотерапия. Деня на кафето бе отбелязан с беседа за историята и ползата от кафето и какаото. Продължи с приготвяне и консумация на различни видове кафе. Децата сами си приготвиха чашите с мляко и какао. Надпреварваха се кой ще направи най- красива украса на своята чаша, използвайки сметана, шаблони, канела и течен шоколад. Мероприятието премина със сладки раздумки и почерпка.

На 25.10.2018г. за децата - потребители на ЦСРИ бе организирана екскурзия до гр. Габрово за посещение на детски научен център Америка за България, който гостува на музей “Дом на хумора и сатирата“. Нашите потребители можаха да видят изобретения от цял свят и се докоснаха до открития, които всички познаваме и са променили живота ни.

**През месец ноември** в „ Арт“ ателието към услугата трудотерапия бе организирана „Коледна работилница“ за изработване на коледни украси, картички, коледни сладки и различни сувенири. Всички тези творения бяха изложени на организирания от Община Трявна Коледен базар на пл. „ Капитан дядо Никола“ за продажба.

**През месец декември:**  На 14.12. 2018г. за децата – потребители на ЦСРИ бе организирано коледно тържество. Децата се забавляваха участвайки в няколко игри – „Развален телефон“, „Къде е топката“, „Музикални столове“, „Нарисувай дядо Коледа“, „Намери другарчето на твоята думичка“, „Спукай балона“. Тържеството завърши с раздаване на подаръци от Дядо Коледа.

На 18.12.2018г. за възрастните потребители също бе организирано коледно тържество. То се състоя съвместно с ДЦПЛУ. Тържеството започна с коледна викторина и много подаръци за награди. Продължи със забавни игри – „Най-добри готварски умения с картофи“, „ Най- бързо нанизана украса за сурвачка“, „ Музикални бутилки“, „Състезателни танци по двойки“. За всички участници бяха осигурени награди. Тържеството завърши с празничен обяд.

* И през 2018 г. продължи политиката на общинското ръководство в насока стимулиране на семейства, които създават и отглеждат децата си на територията на Община Трявна. Изплатените еднократни помощи за новородени и осиновени деца, възлизат на 17 700 лв.
* Изплатени еднократни помощи по Решение на Общински съвет за подпомагане на нуждаещи се граждани и организации: 7 500 лв.
* През 2018 г. Местната комисия за борба срещу противообществените прояви на малолетните и непълнолетните е организирала мероприятия във връзка със социално-превантивната и корекционно-възпитателната дейност на територията на общината, със следните органи и организации:

**1**. **Инспектори ДПС :** Изнесени са тематични лекции в общинските училища, като са застъпени теми като: „Наркотици”, „Престъпления”, „Играй безопасно”, ”Трафик на хора”, „Хулиганство”, „Вандализъм” и др.

**2.** **Училища и детски градини:** През 2018 г.по-важни инициативи и мероприятия са свързани с организирането на среща на ученици с Областна администрация-Габрово по тема: «Корупция»; Инициативата „Аз рисувам Левски и българската свобода“, Отбелязване на Деня на розовата фланелка 22 февруари – ден срещу тормоза в училище; Организиране на почистване на замърсени терени; Организиране на кампания на тема: „Безопасен Интернет“ и „Трафик на хора“ в общинските училища. Участие на ученици от общинските училища в Седмицата на гората – Лесовъд за един ден; Пролетен спортен празник в ОУ“В.Левски“ – Плачковци и ОУ“Проф. П.Н.Райков“; Благотворителен спортен празник; Участие в инициативата „Розите на България“; Отпразнуване на 1-и юни с любими на децата дейности - спорт, рисуване на открито, театър, игри; Летен лагер „Аз и Европа“ с образователни и занимателни игри на открито; Включване на ученици в провеждането на маратонно бягане „Трявна Ултра; Реализиране на програма за осмисляне свободното време на учениците – Лято 2018 г. с включване на спортни занимания – футбол, баскетбол, волейбол; плуване, туризъм, изобразително и приложно изкуство, занимания в библиотеката, забавни и образователни игри, информационни технологии; Инициативата „Движа се безопасно“ - безопасно движение като пешеходци; Участие в Седмицата на четенето в училища и детски градини; Отбелязване на 17.11 – Световен ден на възпоменание за жертвите от ПТП; Отбелязване на 1 декември – Световен ден за борба със СПИН; Включване на ученици в Коледно-Новогодишния календар на община Трявна за 2018 г. – концерт за запалване на коледната елха, коледно четене, коледна работилница и благотворителен базар, конкурс за детска рисунка с изложба, Организиране на „Спортист на годината на община Трявна до 18 г“. Обявяване на Конкурс „Най-добрия ученик за учебната 2018-19 година“ Отбелязване на Национални дати като Трети март, 24 Май, Съединението на България - 6 септемри, Независимостта на България - 22 септемри, Деня на народните будители -1 ноември и др.

**3.** **Дирекция за социално подпомагане (отдел „Закрила на детето”):** Съвместно със социалните работници от ОЗД се обсъждат проблемите на нуждаещите се от закрила деца, които живеят в рискова среда, деца, за които се явява необходимост за извеждане от средата и нуждаещите се от конкретно-битови и образователни услуги.

Заедно са провеждани домашни посещения, с цел разговори и консултации на теми за преодоляване риска от отпадане от училище, необходимостта от ограмотяване, превенция на комуникацията в социалните мрежи, рискове на околната среда и др.

**4.** **Съд, прокуратура, следствие:** През 2018 г. с помощта на РП-Трявна са проведени беседи по правна грамотност на теми, свързани със съдебната власт като: Детско правосъдие, Непълнолетните лица и правосъдието – жертви и извършители на престъпление. Децата и компютърните/кибер престъпления. Домашното насилие над малолетни и непълнолетни и мерките за защите на правата на жертвите. Представяне на професията съдия, прокурор, средовател и запознаване със статута на магистратите. Трафик на хора и др.

**5**. **Центрове за личностно развитие** **(центрове за работа с деца), НПО, медии и др.:** Организиране на литературни четения, съвместно с библиотека при Читалище “П.Славейков“ с ученици за отбелязване Международния ден на книгата, Седмица на четенето, Летни занимания в библиотеката, Коледно четене и др.; За пореден път обелязване 9 май – Ден на Европа, съвместно с Европа Директно – Габрово и Сдружение „Промяната е в теб“, ученици от общинските училища; Летен лагер „Аз и Европа“; Спортни празници в ОУ „Васил Левски“ и ОУ „Проф. П.Н.Райков“, Ден на доброволеца- със Сдружение „Промяната е в теб“; Подреждане на изложби от детски рисунки, от летен курс, от конкурс за зимна рисунка, изложба на тема: „Аз рисувам Левски“ в Специализиран музей Старото школо; Съдействие от специалисти на музея в други събития – Коледна работилница, Баба Марта и др. празници. Велосъстезание, организирано съвместно с SOS Детско селище; Детски празници, съвместно с UN BESO dans center – В.Търново, Детски празник „Часът на балона“, съвместно с Ring Park-София, съвместно с МКТХ – община В.Търново и ИМКА-Габрово - кампании по превенция на трафика на хора и Безопасен Интернет. Отразяване на дейности на МК чрез публикация във вестник „Тревненска седмица“ и репортажи в ТВ НЕТ Сателит.

* През отчетния период са разкрити работни места в общината по различни програми и проекти:
* Проект „Обучения и заетост на младите хора“ – 3 броя лица за срок от шест месеца;
* Програма „Старт на кариерата“ – 1 брой лице за срок от девет месеца;
* Областна регионална програма за заетост – 4 броя лица за срок от шест месеца;
* Проект „Обучения и заетост на младите хора“ Компонент II -2 броя лица за срок от две години;
* Проект „Обучения и заетост“ Компонент II – 7 броя лица за срок от две години.

##### Здравеопазване

През отчетния период Община Трявна е реализирала следните дейности за подпомагане развитието на дейностите по здравеопазване:

* **Доставен и монтиран е нов компютърен томограф за нуждите на МБАЛ „Д-р Т.Витанов“ ЕООД - град Трявна, като са заплатени лизингови вноски в размер на 70 675 лв.**
* Основен ремонт улица МБАЛ "Д-р Теодоси Витанов", гр. Трявна, вкл. паркинг – 19 986 лв.;
* Записване са нови дялове от Община Трявна в размер на 19 600 лв. за увеличаване на капитала и покриване на неотложни задължения на Многопрофилна болница за активно лечение „Д-р Теодоси Витанов“ ЕООД – гр. Трявна.
* Предоставена подкрепа за болни на хемодиализа, чрез закупуване на медикаменти - разходвани 2 018 лв.;
* За предоставянето на качествени палиативни грижи за хора в терминален стадии на заболяване (частична издръжка на две легла в Регионален хоспис – Габрово) са изплатени средства в размер на 7 725 лв.
* ***Култура***

И през 2018 г. в направление “Култура“ усилията са насочени към утвърждаването на Трявна, като атрактивна културно-туристическа дестинация.

* През изминалата година е изготвено и подадено проектно предложение „Реконструкция и оборудване на читалищни сгради в община Трявна“. Все още се очаква да приключат етапите на "Оценка на административното съответствие и допустимост" и "Техническа и финансова оценка" .
* Финансово осигуряване на програмите на общинските читалища за работата им през 2018 г.; подкрепа на читалищни и самодейни колективи при участията им във фестивали в България и извън страната.
* В рамките на година са реализирани значителен брой събития, включени в Културния календар на общината:

- Проведени традиционни инициативи като: отбелязване на официалните и националния празник, празниците на гр. Трявна и гр. Плачковци, Славейкови празници, международен фолклорен фестивал, фестивалите на танцовите групи в гр. Трявна и гр. Плачковци, коледно-новогодишни празнични прояви.

- Реализирани по-нови начинания като: Дните на дърворезбата, Трявна арт фест, националния фолклорен събор «На Белица на хорото».

- Юбилейна изложба (резба) на проф. Антон Дончев – почетен гражданин на Трявна, в галерия «Казаков».

- Отбелязване на 10-годишнината от създаването на РК „Капитан дядо Никола“ към НД „Традиция“.

* Проведен конкурс за изработване на скулптурна фигура на Пенчо Славейков.
* Гостуване на танцова формация «Зорница» и ученици от НГПИ «Тревненска школа» в гр. Жирардов – Полша.
* Дарения на проф. Иван Гаврилов – парични стипендии на ученици от СУ „Петко Р. Славейков“; концерт на Володя Стоянов – за гражданите и гостите на Трявна.
* Оформяне на Алея на българската воинска слава.
* Строителство на Стени на храбростта в гр. Трявна и гр. Плачковци.
* Ремонт на военния паметник в кв. Нейковци, гр. Плачковци.
* ***Спорт***
* През 2018 г. са изплатени средства за подпомагане на дейността на спортните клубове със седалища на територията на община Трявна в размер на 63 938лв., както следва:

|  |  |
| --- | --- |
| БК "ЗОГРАФ" | 4309 лв. |
| СКЛА "ХАММЕР-ХВ-ТРЯВНА | 3210 лв. |
| ШК "ТРЯВНА - 2001" | 2550 лв. |
| СК "ДАЙМИЙО" | 1342 лв. |
| ТК "БЪЛГАРОВ-ТРЯВНА" | 1527 лв. |
| СК "ХИКАРИ" | 4000 лв. |
| ОФК "ТРЯВНА" | 39750 лв. |
| ОФК "БАЛКАН" | 4500 лв. |
| ФК "АНГЕЛ КЪНЧЕВ" | 2750 лв. |

* Организирани и провеждани са ученически спортни игри – общински кръг.
* Организирано е участието на отборите - общ. първенци в областен кръг
* Планински маратон «Трявна ултра»;
* Офроуд надпревара «Трявна 4х4»;
* Трабант фест;
* Международен футболен турнир за деца, родени през 2006, 2007, 2008 и 2009 г.;
* Шахматен турнир "Слънцата на Трявна" - деца до 8, 10, 12, 14 г.;
* Детски футболен турнир за купата на община Трявна - момичета и момчета;
* Детски спортен лагер"Милан Джуниър Камп";
* Туристически поход по пътя на четата на Капитан Дядо Никола.;
* Организиране на „Спортист на годината на община Трявна“ 2018.;
* Закупени спортни препятствия за лека атлетика – 1 400 лв.
* ***Младежки дейности***

Усилията през годината бяха насочени в следните направления:

* **Подобряване на достъпа до информация, качествени услуги и възможности за развитие.**

Проведени серия от срещи с представители на младежките организации в Община Трявна, на които бяха обсъдени въпроси, засягащи развитието на младежта в общината.

Проведени беседи по правна грамотност .

* **Стимулиране и популяризиране на неформалното образование сред младите хора в Община Трявна.**
1. Организиране на Ден за безопасен Интернет съвместно с ИМКА- Габрово и СУ “П.Р.Славейков“.
2. Информационни кампании и програми по превенция на наркоманиите.
3. Предоставяне на индивидуални, семейни или групови консултации за превенция на рисково и девиантно поведение.
* **Насърчаване на младежкото доброволчество.**
1. Участие в различни инициативи съвместно с доброволци от неправителствени организации функциониращи на територията на общината.
2. Изработване на мартеници ;
3. Летни занимания (екскурзии, логически и спортни игри и други);
4. Коледна работилница.
5. Организиране на обучение на доброволци, съвместно с ИМКА-Габрово и Сдружение „Промяната е в теб“;
6. Отбелязване на деня на доброволеца-З декември, съвместно със Сдружение „Промяната е в теб“;
7. Организиране на почистване на замърсени терени с ученици от ОУ“Проф. П.Н.Райков“
* **Повишаване на гражданската активност и пълноценно участие на младите хора в обществено-икономическия живот на общината.**
1. Организиране на детски лагер „Аз познавам своите права“ с ученици от общинските училища, съвместно с НПО “Промяната е в теб“ и „Европа Директ“ към Габровска търговско- промишлена палата
2. Организиране и провеждане на Проект Родолюбие, съвместно с Регионален клон „Капитан дядо Никола“ към НД „Традиция“-Трявна;
3. Организиране и провеждане на туристически поход с пикник до местността „Джурулка“ с. Кисийци, съвместно с СУ “П.Р.Славейков“ и НЧ „Съединение-1934“ с. Кисийци
4. В Коледно-Новогодишния календар на община Трявна за 2017 г. бяха включени деца и младежи - концерт за запалване на коледната елха, коледно четене, коледна работилница и благотворителен базар, конкурс за детска рисунка с изложба;
5. Отбелязване на Деня на розовата фланелка 22 февруари - ден срещу тормоза в училище.
* **Насърчаване на икономическата активност и кариерното развитие на младите хора**
1. Организиране на три спортни празника за деца и родители;
2. Участие в национални програми за придобиване на ключови умения и управленски опит
3. Организиране на конкурс за проекти „Младите в действие“ 2018, съвместно с Сдружение „Промяната е в теб“. Реализирани са 4 проекта:
* „Детска радост“ на Деница Николова Цанева и Вейляхин Анелиев
* „Нарисувай торбичка – спаси дърво“ на Теодора Стойчева и Деница Рашкова
* „Чист Балкан“ на Димитър Димитров Стоянов
* „Яко даскало” на Мартина Митова и Никола Анастасов
* **По-добро разбиране и познаване на проблемите на младежта.**
1. Проведено спортно събитие под мотото „Открий своя спорт“ съвместно с НПО „Идея спорт“ - В. Търново:
2. Организирани дейности за осмисляне на свободното време на децата през лятната ваканция:
3. Всички спортни клубове (със седалище на територията на Община Трявна) са подпомогнати със целеви средства от общинския бюджет. Тези средства са спомогнали за участието им в национални първенства, лагер-сборове и конкретната им спортно-състезателна дейност.
4. Подпомогнати от Община Трявна творчески изяви и инициативи на ученици от НГПИ „Тревненска школа“;
5. Организиране на събития, конкурси и фестивали:
* Национален конкурс за лирично стихотворение на името на Петко и Пенчо Славейкови;
* Театрални празници;
* Пленер по дърворезба „Форма 2018”
* Ден на дърворезбата
* Арт инсталации в централна част на града, създадени от НГПИ „Тревненска школа“
* **Създаване на благоприятна,** **насърчаваща и подкрепяща среда за качествена професионална реализация на младите хора, чрез стажантски програми и стимулиращи условия за започване на работа в структурата на общинска администрация и второстепенните разпоредители:**

Чрез Оперативна програма „Развитие на човешките ресурси“, схема „Обучения и заетост за младите хора“ са назначени 5 човека на работа в Община Трявна;

* ***Общинска администрация***
* През месец юни община Трявна премина надзорен одит по стандарт **ISO 9001-2015** с област на приложение „Административно правно и информационно обслужване на граждани и юридически лица“.
* От м.февруари 2018 г. община Трявна е включена в [Системата за електронен обмен на съобщения (СЕОС)](https://e-gov.bg/upload/6544/Metodicheski%2Bukazania%2Bza%2BeObmen%2Bna%2Bdokumenti%2Bprez%2BSEOS.pdf). Мярката има за цел администрациите да обменят документи помежду си единствено по електронен път и е задължителна са всички от 1 ноември 2018 година.
* Със заповед на Председателя на ДА „Електронно управление“ от м.юли 2018 г. общината е включена в средата за междурегистров обмен (RegiX). По този начин осигурена възможността на служителите автоматично да извличат данни от основни регистри, сред които са регистър БУЛСТАТ, Имотен регистър, Търговски регистър и други. Това е предпоставка за постигане на една от основните цели на електронното управление - комплексно административно обслужване на гражданите и бизнеса.
* Закупен е програмен продукт „Локална база данни“ за всички кметски наместници.
* Проведени различни форми на обучение на 18 служители свързани с професионалната квалификация и преквалификация на служителите от Общинска администрация
* Общият размер на бюджета на общината към 31.12.2018 г. по план е 12 628 188 лв. Изпълнението е 8 631 311 лв. – 68 %. Постъпленията от собствени приходи /данъчни и неданъчни/ са в размер на 2 088 700 лв. Получените средства от републикански бюджет под формата на субсидии и целеви трансфери - 8 518 735 лв.

Общият размер на извършените разходи е 8 631 311 лв. За държавни дейности са разходвани средства в размер на 4 373 175 лв. , за местни дейности - 4 0156 002 лв., за държавни дейности финансирани със собствени приходи - 243 134 лв. Разпределението на разходите по функции е следното :

* Функция „ Общи държавни служби“ – 1 077 853 лв.
* Функция „ Отбрана и сигурност“ – 169 936 лв.
* Функция „ Образование“ – 2 555 669 лв.
* Функция „ Здравеопазване“ – 163 835 лв.
* Функция“ Социално осигуряване и грижи“ – 1 008 860 лв.
* Функция „ Жилищно строителство, БКС и опазване на околната среда –

1 990 848 лв.

* Функция „ Дейности по почивното, културното и религиозното дело -

919 707лв.

* Функция „ Икономически дейности и услуги“ – 735 661 лв.
* Други - Разходи за лихви – 8 942 лв.
* Една от най-важните за общинската администрация дейности е обслужването на гражданите и бизнеса.
* Извършени са интегрирани услуги с ТД на НАП – Габрово – 114 броя;
* Приети заявления за издаване на услуги от дирекции:
* ТСУ – 583 броя;
* СДУР – 287 броя;
* ГРАО – 1536 броя.
* В касата на общината са постъпили суми от такси и услуги общо в размер на 155 360,83 лева.
* Издадени наказателни постановления – 57 броя;
* Издадени пропуски но Наредба за опазване на обществения ред, безопасността на движението, спокойствието и сигурността на гражданите – 5 броя;
* Подадени заявления във връзка със Закона за достъп до обществена информация 10 броя;
* Образувани преписки по настойничество и попечителство – 2 бр.

**ГРАО:**

* Удостоверение за наследници – 632 бр.;
* Други видове удостоверения /за родствени връзки, семейно положение , постоянен и настоящ адрес, лишаване от родителски права/ – 351 бр.;
* Заверка на постоянен адрес – 111 бр.;
* Заверка на настоящ адрес – 242 бр.;
* Актове за раждане /пресъставени и осиновявания/– 21 бр.;
* Актове за граждански брак – 53 бр.;
* Актове за смърт – 131 бр.;
* Издадени дубликати от актове по Гражданско състояние – 163 бр.;
* Легализация на документи за чужбина – 23 бр.

**МЕСТНИ ДАНЪЦИ И ТАКСИ:**

* Издадени са 1272 бр.удостоверения за данъчна оценка по чл.264, ал.1 от ДОПК, 415 бр. удостоверения за декларирани данни, 305 бр. удостоверения за платен данък върху превозните средства.
* Съставени са 2 бр. актове за установяване на административни нарушения и 57 фиша.
* С Решение № 186/21.12.2017 г. бе приета основата за определяне на такса битови отпадъци за 2018 г. В тази връзка бяха приети и обработени 150 бр. справки-декларации за промяна в обстоятелствата или започване на нова дейност.
* Извършени бяха проверки в туристически обекти, обекти извършващи патентна дейност, за такса битови отпадъци и други общински такси – 77 бр.
* Съставени актове за установяване на публични общински вземания 311 бр. за 228 619 лв.

За периода са приети и обработени данъчни декларации:

* По чл.14 от ЗМДТ – 1012 бр.
* По чл.32 от ЗМДТ – 8 бр.
* По чл.54 от ЗМДТ – 1220 бр.
* По чл.61 н от ЗМДТ – 196 бр.
* По чл.61 р от ЗМДТ – 137 бр.
* По чл.71 от ЗМДТ – 1095 бр.
* Месечни справки декларации за туристически данък – 1587 бр.
* По чл.117 от ЗМДТ – 20 бр.
* По чл.49 ал.3 от ЗМДТ - 1 бр.
* По чл.61 х от ЗМДТ – 6 бр.

За периода постъпилите приходи са :

1. Окончателен годишен патентен данък – 26 050 лв.
2. Данък върху таксиметрови превози на пътници - 11 900 лв.
3. Данък върху недвижимите имоти – 208 539 лв.
4. Данък върху превозните средства – 325 560 лв.
5. Такса битови отпадъци – 723 981 лв.
6. Данък при придобиване на имущество 139 730 лв.
7. Туристически данък 57 315 лв.
8. Глоби, санкции, неустойки 4 451 лв.
9. Такси от административни услуги 9 506 лв.
10. Такса куче – 746 лв.

Общо 1 507 778 лв.

Ежедневно са извършвани проверки на туристическите обекти отдаващи места за подслон, с цел реално отчитане на реализираните нощувки и съответно начисляването и внасянето на дължимата туристическа такса в Община Трявна. За периода 01.01.2018 - 31.12.2018 г. според подадените месечни справки декларации за туристическия данък броя на реализираните нощувки е 89 339 бр., а начислената сума за туристически данък е в размер на 59 890 лв. За предходния период броя на реализираните нощувки са били 91 150 бр., а начислената сума за туристически данък е била 61 018 лв.

**ОБЩИНСКА СОБСТВЕНОСТ**

* Съставени и пресъставени актове за общинска собственост – 43 броя;
* Изготвен отчет за 2017 години за състоянието на общинската собственост и резултатите от нейното управление;
* Изготвена Програма за управление и разпореждане с имоти общинска собственост за 2018 г.;
* Заверка в молби – декларации за обстоятелствена проверка, че даден имот не е общинска собственост – 50 броя;
* Картотекиране на граждани с жилищни нужди - 42 граждани;
* Подадени 22 бр. данъчни декларации за имоти – общинска собственост;
* Ежегодно са застраховани общински имоти – публична общинска собственост и движими вещи – общинска собственост;
* Сключени 2 договора за учредяване на безвъзмездно право на ползване на имот.;
* Сключени 2 договора за предоставяне безвъзмездно за управление на недвижими имоти;
* Сключени 12 договора за отдаване под наем на имоти общинска собственост;
* Проведени 6 публични търга с явно наддаване за отдаване под наем, 4 публично оповестени конурса;
* Продължен е срока за настаняване в общински жилища с нови договори на 27 наематели.

**ТРАНСПОРТ**

* Организиране работата по разпределяне на компенсации за безплатни или по намалени цени пътувания и субсидии за междуселищни пътнически превози от Централния бюджет;
* Издадени разрешителни за извършване на таксиметрова дейност – 33 броя
* Издадени 33 бр. разрешителни за ползване на таксиметрови стоянки

**ТЪРГОВИЯ, УСЛУГИ, ТЪРГОВСКИ ДРУЖЕСТВА**

* Категоризирани и прекатегоризирани туристически обекти – 45 броя;
* Временни категоризации на туристически обекти с открита процедура за категоризация – 30 броя;
* Промяна в обстоятелствата на категоризирани туристически обекти - 10 броя;
* Прекратена категоризация на туристически обекти - 5 броя;
* Издадени разрешителни за търговия на открито – 105 броя
* Проведен конкурс за избор на управител на « МБАЛ д-р Теодоси Витанов» ЕООД гр. Трявна

**СЕЛСКО СТОПАНСТВО**

* Изготвени 104 броя договори за отдаване под наем на земеделски земи;
* Изготвени 3 бр. уведомления за прекратяване на договори за наем;
* Контрол по сключени договори за отдаване под наем или аренда на земеделски земи;
* Издадени разрешителни за сеч на дървета - 6 броя;
* Издадени удостоверения за транспортиране на дървесина – 5 броя;
* Изготвени заповеди, свързани с дейността – 8 броя;
* Участие в периодични заседания на епизоотична комисия;
* Изготвени и подадени в ОС “Земеделие и гори” 28 бр.справки за броя на животните на територията на общината;
* Описване и ежемесечно приключване на пътни листи на 15 общински автомобили;
* Издадени 6 бр. разрешетелни за достъп до горските територии;
* Издадени 4 броя удостоверения за регистрация на пчелини;
* Изготвени 2 броя протоколи за годишно рентно плащане;

|  |  |  |
| --- | --- | --- |
| **ТСУ** |  |  |
| 1. | Процедури по обявяване и одобряване на ПУП | 25  |
| 2. | Допускане изработка на проект за изменение на ПУП | 26 |
| 3. | Изработване и одобряване на инвестиционни проекти | 51 |
| 4. | Разрешения за прокопаване на улици, площади, тротоари и зелени площи общинска собственост | 5 |
| 5. | Издаване разрешения за строеж | 51 |
| 6. | Издаване на разрешения за поставяне на преместваеми обекти и елементи на градското обзавеждане | 2 |
| 7. | Издаване на визи с указан начин на застрояване | 46 |
| 8. | Издаване на удостоверения за търпимост по пар.16 от ЗУТ | 46 |
| 9. | Учредяване на право на преминаване през чужд имот по чл.192 от ЗУТ за прокарване на отклонения от общи мрежи и съоръжения. | 4 |
| 10. | Издаване на скици за УПИ | 113 |
| 11. | Попълване поправка на одобрен кадастрален план | 3 |
| 12. | Издаване на удостоверение по чл.52 от ЗКИР | 11 |
| 13. | Удостоверение за въвеждане в експлоатация на строежи ІV и V категория | 19 |
| 14. | Издаване на разрешения за сеч от земи в регулация | 32 |
| 15. | Издаване на удостоверения за факти и обстоятелства по ЗУТ | 97 |
| 16. | Издаване на разрешения за ползване на общинска собственост за разполагане на строителни материали | 6 |
| 17. | Издаване на удостоверения за реално обособени части от сгради по чл.202 от ЗУТ | 4 |
| 18. | Присъствие при съставяне на протокол за откриване на строителна площадка и определяне на линия и ниво на строеж | 22 |
| 19. | Съставяне на констативен акт за установяване на съответствието на строежа с издадените строителни книжа и за това, че ПУП е приложен по отношение на застрояването | 6 |
| 20. | Удостоверения за изграждане на сгради в груб строеж | 6 |

* ***Международно сътрудничество***
* На 1 февруари 2018 г. кметът на Община Трявна Дончо Захариев и кметът на Кметство Плачковци Борислав Борисов присъстваха на официално честване на 75-годишнината от победата при Сталинград в Руския културно-информационен център в София по покана на неговия директор – Павел Журавльов. Те предадоха на г-н Журавльов специален подарък за президента на Русия – преносима катедра, изваяна от даровитите ръце на тревненския майстор резбар Валентин Русев, заедно с книга – част от сто-томника на руския щаб, описваща конкретните действия, свързани с това знаменателно събитие.

На честването присъстваха руски и български ветерани, представители на български обществени и политически организации, членове на руската дипломатическа мисия и многобройни гости. Сред тях бяха и председателя на Съюза на военноинвалидните кооперации в България и координатор на инициативата „Една детска сълза-една молитва“ – г-н Борис Николов и граждани от Плачковци.

Паметният подарък е по повод 140-годишнината от Освобождението на Република България, в знак на преклонение пред подвига на хората, дали живота си за свободата и просперитета на страната ни. Катедрата е изработена от два вида благородни дървета – орех и череша, резбована е с емблемата на Руската империя, но вместо „Св. Георги“ е изобразен българският лъв. Това символизира силата на двата народа, които се сражават заедно. Писалката и мастилницата, както и писмо до президента, също са символ на братството, тъй като двата народа използват една и съща азбука – кирилицата.

Идеята за подаръка идва от група хора в град Плачковци, които обичат историята на своята земя. Консултант е координаторът на инициативата „Една сълза – една молитва“ г-н Борис Николов. Кутията е направена от талантливия дърворезбар Валентин Русев в сътрудничество с майстор Станимир Стефанов. Книгата е подготвена от Антон Петров от София. Един професионален калиграф от София Ана Дубарова написва писмо до президента.

Освен подаръка за президента на Русия, кметовете на Трявна и Плачковци поднесоха на Генерал-майор Груди Ангелов – началник на Военната академия „Г. С. Раковски“ в София плакети с щикове на пушки, изработени от тревненския дърводелец Станимир Младенов. Символичните подаръци са знак на благодарност към братските народи, допринесли за свободата на България. Генерал-майор Груди Ангелов се ангажира в навечерието на Националния празник – 3 март да връчи възпоменателните материали на посланиците на останалите държави, чиито народи са взели участие в Руско-Турската освободителна война – Полша, Румъния, Украйна, Беларус и др.

* В периода 2-4 март 2018 г. Кметът на Община Трявна – Дончо Захариев беше на официално посещение в Република Полша. Повод за неговата визита бе покана от посолството на Република България във Варшава и Българския културен център по случай Националния празник на България и 140-годишнината от Освобождението на страната ни.

  На 2 март по време на организирания от българското посолство прием по повод Националния празник на България,  г-н Захариев имаше честта да връчи на Заместник председателя на полския Сейм – г-жа Беата Мазурек  специален подарък от гражданите на Трявна и Плачковци – мемориален щик в знак на почит към полските войни, дали живота си за свободата на нашата родина. Подаръкът беше приет с голяма признателност.

В присъствието на повече от 350 дипломати ТФ „Зорница“ при НЧ „Съединение 1933“ – с. Кисийците, общ. Трявна изнесе прекрасен концерт с богата танцувална програма, която изпълни с незабравими емоции всички гости.

На 3 март в Българското посолство гостува известния оперен певец Калуди Калудов и българската диаспора. ТФ „Зорница“ взе участие и увлече в танци всички присъстващи българи и насълзи техните очи.

Посланик Емил Ялнъзов връчи почетна грамота на ръководителя на ТФ „Зорница“ Христо Стойнов в знак на благодарност за ролята на формацията в отбелязването на тази тържествена дата от българската история сред българската и полската общественост във Варшава.

По-късно г-н Захариев беше гост на българското училище „Дора Габе“ в полската столица, откъдето изявиха желание за съвместна дейност с тревненско училище. Такъв контакт е осъществен с ОУ „П. Н. Райков“.

На връх Националния празник на Република България 3-ти март в побратимения град Жирардов се състоя концерт с участието на ТФ „Зорница“, в който се включиха всички присъстващи в залата.

* Община Трявна инициира участие в младежки проект на тема „Културната диверсификация в младежкото поколение – Youth Culture“, реализиран в Република Малта за времето от 24 до 31 март. Проектът бе финансиран от Европейски съюз по програма „Еразъм +“

Освен град Трявна, в него участваха още четири града – гр. Зейтун (Малта) като домакини и три града, членуващи в сдружението „Дузлаж“, а именно: Сигулда (Латвия), Хойна (Полша) и Марсаскала (Малта).

В съответствие с изискванията и заложените критерии относно участниците в проекта, Община Трявна избра като представляващи града ни в проекта да вземат участие двама служители от общинска администрация, тринадесет деца от СУ „П.Р.Славейков“-гр. Трявна, начело с един ръководител, както и две млади момчета потребители на социалната услуга към „Центъра за социална рехабилитация и интеграция“ – гр. Трявна, също начело с един ръководител.

Целта на проекта бе участниците да придобият повече знания и информация относно културните прилики и разлики между партниращите си общини в сферата на културата, традициите и музиката, както и да се запознаят с възможностите, които представя Европейската общност в културната, артистична и музикална индустрия.

Проектът позволи на участниците да се запознаят отблизо и с предприемаческата индустрия и възможностите за реализиране на собствен бизнес, които осигурява Европейския съюз. Нашите участници разработиха идейна концепция за стартиране на предприемаческа дейност. Тяхната идея се базира на функциониращите в Трявна занаятчийски ателиета, които да предоставят възможност на туристите да изработват собственоръчно изделия и сувенири, които да отнесат със себе си като спомен от града. Целта на учениците ни, разработвайки този бизнес модел, е не само популяризирането на местните занаяти, но и подпомагане развитието на туризма в общината чрез осигуряване на още едно интересно занимание за гостите на Трявна, което да ги провокира да удължат престоя си в красивия ни град. Участниците разполагаха с лимитиран бюджет за стартирането на бизнеса и неговата маркетингова кампания като въпреки това успяха да имплементират идеите си повече от успешно.

Разработените проекти бяха представени на министъра на културата на Република Малта, който от своя страна сподели впечатления от престоя си в България и от красотата на държавата ни.

* На 5 май 2018 г. жителите и гостите на Трявна имаха възможността за кратко да се пренесат в Мароко. По случай „Дните на дърворезбата“ в красивия балкански град гостува посланикът на Кралство Мароко в България г-жа Закия Ел Мидауи.

На специално събитие под надслов „Покажи традиция! Подари празник!“ в двора на Калинчева къща и в Галерия „Гъбенски“ бяха представени част от културното богатство и традициите на Мароко. Събитието се организира от посолството на Кралство Мароко, НДФ „13 века България“, Община Трявна и Сдружение „Спектър 21 век“ и се провежда под патронажа на Н.В. Цар Симеон II.

Всички присъстващи в двора на Калинчева къща имаха възможност да наблюдават традиционна мароканска чаена церемония и да опитат от чая под звуците на мароканска музика. Ученички от СУ „П.Р.Славейков“ в Трявна дефилираха пред гостите, облечени в кафтани – традиционни марокански женски костюми. В Галерия „Гъбенски“ беше организирана изложба, разкриваща природното и архитектурно богатство на хилядолетното царство.

* В периода 9-13 май 2018 година делегация от община Трявна посети шведския град Оксельосунд, където взе участие в в 43-тата Генерална среща на Сдружение на побратимените европейски градове „Дузлаж”. Традиционно Генералната среща беше проведена на три обособени секции – Генерална среща, Образователна среща и Младежка среща. Представители на община Трявна участваха в Генералната среща и в Младежката среща. Основната тема, която беше заложена за дискусия в 43-тата Генерална среща на сдружението беше за бежанците и съпровождащите ги проблеми при тяхното приспособяване. Трявна получи и в последствие се възползва от конкретна покана да се включи в проекта на Бад Кьотцинг за разширяване на каменния кръг на „Дузлаж”. Всяка от делегациите на Генералната среща участва в два такива уъркшопа, като представителите на Трявна се включиха активно в дискусиите с фокус върху „Култура” и „Гражданско общество”.
* На „Славейкови празници 2018 г.“ присъстваха международни делегации от гр. Бриенц /Швейцария/, гр.Жирардов /Полша/ и гр. Виница /Македония/;
* На 25 октомври 2018 г. тревненската театрална трупа към НЧ „Пенчо Славейков 1871“ гостува в побратимения град Виница, Република Македония с постановката „Любов под хипноза“. Прекрасно настроение у събралата се публика създаде неповторимата игра на тревненските самодейни актьори. Те за пореден път доказаха, че Трявна носи духа на българската култура и творчество, а наследниците на тревненските творци достойно продължават тяхното дело.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

 **/ СИЛВИЯ КРЪСТЕВА /**